biglam/state-archives-assyria-letters huggingface dataset:
SAA 10 024 — letter from Issar-šumu-ereš, Adad-šumu-uṣur, Marduk-šakin-šumi to  (Kuyunjik (Nineveh), reign of Esarhaddon)
ana šarri bēlīni urdānīka Issar-šumu-ereš Adad-šumu-uṣur Marduk-šakin-šumi lū šulmu ana šarri bēlīni Nabu u Marduk ana šarri bēlīni likrubu ūm 18-KAM₂ Bel adi ilāni ša issēšu ina Labbanat šulmu adanniš Bel-eriba Nergal-šallim urdāni ša bēt mār šarri ša qāt pāhiti ša Šamaš-naṣir ina muhhi sissê danni ša tallultu ša Kusi tallulūni ana erab āli ana Labbanat izzazzūni Nergal-šallim šēpē ša Bel-eriba iṣṣabat ina muhhi sissê ussarkibšu ētamru iṣṣabtuniššu ussanniqūšu mā Bel Zarpanitu issaprūni mā Babili ina muhhi ašli hubtu ša Kurigalzi {1}x+x x+x tašlīšu ša x x. GAL idabbub mā anāku ūda parriṣūti šunu ina Dur-Kurigalzi uqaʾʾû mīnu ša šarru iqabbûni
SAA 10 007 — letter from Issar-šumu-ereš to  (Kuyunjik (Nineveh), reign of Esarhaddon)
ana šarri bēlīya urdaka Issar-šumu-ereš lū šulmu ana šarri bēlīya Nabu u Marduk ana šarri bēlīya likrubu ṭupšarrī bārî āšipī asāni dāgil iṣṣūrāti manzaz ēkalli āšib āli Nisannu ūm 16-KAM₂ ina libbi adê errubu ūmâ ina šiāri adê liškunu
SAA 10 010 — letter from Issar-šumu-ereš to  (Kuyunjik (Nineveh), reign of Esarhaddon)
ana šarri bēlīya urdaka Issar-šumu-ereš lū šulmu ana šarri bēlīya Nabu Marduk ana šarri bēlīya likrubu ša šarru bēlī išpuranni mā mīnu ibašši namburbû namburbû lumnu rībi baši lēpušu x+x x ana ēkal māšarte lērub ina ṭuppi annītu šî ša ina muhhi qabûni x x x x x+x x x uššab x x x x x x rubû šattu šuāti x x x x x x x x+x u x x x x-e i-x+x x x x x x x yāmuttu akanni x x x x x x-e-ma issuqut x x x x nemēšu ittemiš x x šarru bēlī issi libbīšu ina muhhi lā idabbub ūmâ ina kal ūme irtubūma 1 erṣetu ina kal ūme inûš sapāh māti
SAA 10 018 — letter from Issar-šumu-ereš to  (Kuyunjik (Nineveh), reign of Esarhaddon)
ana šarri bēlīya urdaka Issar-šumu-ereš lū šulmu ana šarri bēlīya ina muhhi ša šarru bēlī išpuranni mā ūmu annīu ina šiāri ina līdiš x annāti ša taklimāti ūm x-KAM₂ ina muhhi taklimāti labīrāti šarru bēlī kî annî iqṭibi mā issu libbi ūm 27-KAM₂ adi ūm 29-KAM₂ taklimtu ina Arbail lukallimu
SAA 10 013 — letter from Issar-šumu-ereš to  (Kuyunjik (Nineveh), reign of Esarhaddon)
ana šarri bēlīya urdaka Issar-šumu-ereš lū šulmu ana šarri bēlīya Nabu u Marduk ana šarri bēlīya likrubu ina muhhi ṣalam šarrāni ša ina Harrani ša šarru bēlī išpuranni mā urhu ṭābu ūmu ṭābu ša ina libbi errabūni u ayāka bēt izzazzūni šupra urhu ana šērubi šazzuzi ṭāba kî annî piširšu x x x x-na x+x x x x+x+x x x x x šumma ina pān šarri bēlīya mahir ṣalam šarrāni dannūti imittu u šumēlu ša Sin lušazzizu ṣalmāni ša marʾē ša šarri bēlīya ina urki Sin ina pān Sin lušazzizu Sin bēl agê arhišam lā naparkâ ina niphi u rībi idāt dunqi ša ūmāti arkāti kūn o palê nadān kiššūti ana šarri bēlīya lā ipparakkā
SAA 10 023 — letter from Issar-šumu-ereš to  (Kuyunjik (Nineveh), reign of Esarhaddon)
ana šarri bēlīya urdaka Issar-šumu-ereš lū šulmu ana šarri bēlīya Nabu u Marduk ana šarri bēlīya likrubu ša šarru bēlī išpuranni mā issēn ina kinattātikunu issapra mā Bibbu ina Nisanni innammar mā urhu annīu mīnu tukalla urhu annīu Addaru nukalla ūmu annīu ūm 25-KAM₂ nukalla x x x x x x+x-ra-ni ka x hu x x x x x x annītu ana šarri bēlīya išpuranni x x x x x x x šarri bēlīya x x x x x x x x+x šu₂ x x x x x x x x x x x x x-bu-šu₂-ni mā lā mūdê šipri dayyānu ušannah lā mūdê amāti ušanzāqa dannu annīu šû ša qabûni ina muhhi Dilbat ša šarru bēlī išpuranni mā Dilbat ina šērēti ikûn ana māti taqabbiʾa kî annî ina mukallimti šaṭir mā Dilbat ina šērēti ikûn mā šēru namāru šarūru našīma manzāssa kīnat ina ūmu x x x
SAA 10 026 — letter from Issar-šumu-ereš to  (Kuyunjik (Nineveh), reign of Esarhaddon)
ana ikkāri bēlīya urdaka Issar-šumu-ereš lū šulmu ana ikkāri bēlīya Nabu u Marduk ana ikkāri bēlīya likrubu ina muhhi maṣṣarti ša ikkāru bēlī išpuranni mā x x x mā šumma išakkan mīnu abassu ūm 14-KAM Elamti Simanu Mat-Amurri purussûšu ana Uri u šumma issakan kaqquru bēt ulappatanni u šāri āliku issēniš inassāha
SAA 10 034 — letter from Issar-šumu-ereš to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Issar-šumu-ereš lū šulmu ana šarri bēlīya Nabu u Marduk ana šarri bēlīya likrubu
SAA 10 035 — letter from Issar-šumu-ereš to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Issar-šumu-ereš lū šulmu ana šarri bēlīya Nabu u Marduk ana šarri bēlīya likrubu ša šarru bēlī išpuranni
SAA 10 028 — letter from Issar-šumu-ereš to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Issar-šumu-ereš lū šulmu ana šarri bēlīya Nabu u Marduk ana šarri bēlīya likrubu ša issu haramme šarru bēlī išpuranni mā akī x+x x x x x gabbu x x x x x ša ummi šarri x x x x u₂-di-x x x x x ša x x x x x x e-x x x x ina muhhi x x x x abūšu ša šarri ina bēt rēdûti u₂-se-x x ša ummi šarri ina libbi lā qabi
SAA 10 098 — letter from Akkullanu to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Akkullanu lū šulmu ana šarri bēlīya Nabu u Marduk ana šarri bēlīya likrubu ina timāli ūm 03-KAM₂ Aššur Mullissu ina šulme ittūṣiu ina šalinti ētarbūni ilāni gabbu ammar issi Aššur ūṣûni ina šulme ina šubtišunu ittušbu libbu ša šarri bēlīya lū ṭāb Aššur Mullissu 01-me šanāti ana šarri bēlīya luballiṭu ša ina x+x x x ša ina bēt x x+x hariāte ina pān paššūri šarru umallûni ūmâ baṭlu iškanūni ša ana šarri bēlīya ašpuranni šarru bēlī lā išʾal ūmâ ša Tašriti lā karān ṣurāri lā hariāte ina pān Aššur umalliu lā rab karāni lā šanûšu lā ṭupšaršu šēpu ana šēpe baṭlu išakkunu šarru bēlī lūdi
SAA 10 096 — letter from Akkullanu to  (Kuyunjik (Nineveh), reign of Ashurbanipal)
ana šarri bēlīya urdaka Akkullanu lū šulmu ana šarri bēlīya Nabu u Marduk ana šarri bēlīya likrubu ina muhhi darie ginê ša Aššur ša šarru bēlī ana urdīšu išpuranni mā mannu ina rabiūti ša lā immaggurūni lā iddinūni lā ušanṣi lā ussik ina timāli ana šarri bēlīya lā ašpura annūte rabiūti ša darî lā iddinūni pāhat Barhalza Raṣappa Kalzi Isana Tille Kullania Arpadda gimru ša darî lā iddinūni Raṣappa Barhalza Diqukina rab karmān Dayyan-Adad Isana Halzi-atbar Birtu Arzuhina Arbail Guzana Šahuppa Tamnuna Talmusu gimru annūte ša kurummāti kunāši ginû lā iddinūni u ina muhhi sangî bēt nuhatimmi sangî karkadinni rab āpie ša šarru bēlī išʾalūni issu rēši gallubu kî annî šūtu ṭēnšunu sangû ša bēt nuhatimmi ṣehri Sin-ahhe-eriba ugdallibšu Aššur-zeru-iddina sangû ša Ninua karṣīšu ētakal ina maršāni hāsi kubšušu mahir lā hīṭu dannu ihṭi abūšu ša sangî ša bēt karkadinni paššūru ša Aššur iktarar ina muhhi dēke annīu abūka ina kūmēšu ina pān paššūri iptiqissu mār bēl kubši šû ina lā šahsasūte lā gallub u ina muhhi rab āpie Sin-ahhe-eriba ina muhhi aklīšunu iptiqissu kettu ina libbīšu gallub kubšušu mahir annurig 08 šattu issu bēt mītūni ūmâ māršu issi pērtīšu izzaz kettu ina labīri adu libbi Šarru-ken Sin-ahhe-eriba gallubu annīu šūtu ṭēnšunu šarru bēlī kî ša ilaʾʾûni lēpuš
SAA 10 091 — letter from Akkullanu to  (Kuyunjik (Nineveh), reign of Ashurbanipal)
ana šarri bēlīya urdaka Akkullanu lū šulmu ana šarri bēlīya Nabu u Marduk ana šarri bēlīya likrubu šulmu ša šarri bēlīya ṭūb libb̄īšu u ṭūb šīrānīšu ina gabrê ša egirtīya šarru bēlī ana urdīšu lišpura
SAA 10 092 — letter from Akkullanu to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Akkullanu lū šulmu ana šarri bēlīya Nabu u Marduk ana šarri bēlīya likrubu dilīlšunu ina muhhīya ana buluṭ nupšāti ša šarri bēlīya adallal issurri šarru bēlī iqabbi mā mīnu dilīl pilaqqu šūtu ana Dilbat anašši 03 ūmāti šarru bēlī lū ūdi lišme šarru bēlī iqabbi mā atâ kî ana epāšikanni lā ūdi lā ašme ūmâ šarru lū ūdi kî eppašūni
SAA 10 090 — letter from Akkullanu to  (Kuyunjik (Nineveh), reign of Ashurbanipal)
ana šarri bēlīya urdaka Akkullanu lū šulmu ana šarri bēlīya Nabu u Marduk ana šarri bēlīya likrubu ina muhhi ṣalam pūhi ša šarru bēlī ana urdīšu išpuranni mā issu libbi ūm 14-KAM₂ ša Taʾuzi adi ūm 05-KAM₂ ša Abi ina libbi Akkadi ittūšib pūt mīni kî annî eppušu u atâ ina libbi Akkadi ušēšibu ina libbi bēt abīka bēt atta kammusākāni lū eppušu lumunka lū išši atâ atta u atâ lumnu ša Mat-Akkadi ina muhhi abetê annīti iqṭibūnikka mā abūka ina libbi ušēšib siliāte šina atâ kî annî šarru lā iqbaššunu mā ša abīya lumunšu ina issēt batte iyû ina batti šanītimma šû lumnu ša Mat-Aššur u Mat-Akkadi lā x x x x x kīma ittu ša Mat-Aššur tattalka annāka lēpušu kīma ittu ša Mat-Akkadi tattalka ammākamma lēpušu ūmâ šarru Mat-Akkadi šulmu x x x x x x atta ahhūr x x x x x x x x x x a-x+x x x x x x x x x x x x x x+x x x x x x x x x x x x x x ši-x x x x x x x x x x x x x x+x x x x x x x x x x x x x x x x x x x x lā x+x x x x x x x x x x x x tašpura x x x x issurri šarru iqabbi mā mīnu pūhu iškāru šūtu ina libbi attalî annīe ša Nisanni iqṭibi 1 ina attalî Sagmegar izziz ana šarri šulmu kīmu šarri kabta ēdâ imât šarru bēlī uznu issakâna udīna urhu ūmāti lā illāka sartennušu mēte ūmâ šanuttēšu namburbāšu šarru ētapaš ikkû ina mate ibašši tēpuš kīma anāku ūmâ ana šarri bēlīya lā aqbi ina šiāri šarru ana urdīšu lā iqabbî mā urdu ša abīya atta atâ lā tamlikanni lā tušahkimanni u šūtu anāku dibbīmma annūte issu libbīya uttassiq muk ina pān šarri adabbub ina muhhi abāki ša lumni ša Subarti anāku ina pānīti lū ūm 12-KAM₂ ša Taʾuzi dibbī annūte ana šarri bēlīya assapra ūm 08-KAM₂ ša Abi gabrû ātamar atâ šarru bēlī šulmu u libbu ša šarri ṭāb šû šarru bēlī ana urdīšu lišpura
SAA 10 093 — letter from Akkullanu to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Akkullanu lū šulmu ana šarri bēlīya Nabu u Marduk ana šarri bēlīya likrubu ina šiāri ša bādi rinku ina Tarbiṣi u niqiāti ša šarri inneppāša anākû allak kīma ina ūme annî lā ušahsis šarru bēlī lā irāʾūbu mā atâ lā tušahsisanni
SAA 10 099 — letter from Akkullanu to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Akkullanu lū šulmu ana šarri bēlīya Nabu u Marduk ana šarri bēlīya likrubu ina muhhi sangāni ša Kalha ša šarru bēlī išpuranni anāku kî ramanīya ana sangî assaʾal kî annî iqṭibia ṭēnšunu x x x x memmēni lā išme mā ṭēmu assakan mā ina bētīya ina ba-x x lū ṣabbutu adu šarru rēssunu inaššûni ina muhhi urdānīšu ša idūkūni išaʾʾalūni
SAA 10 095 — letter from Akkullanu to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Akkullanu lū šulmu ana šarri bēlīya Nabu Marduk ana šarri bēlīya likrubu ina muhhi sangî ša šarru bēlī išpurannīni annurig šalšu ina ūme annî issi libbīšu iddubub kî annî iqṭibia mā mīnu annīu lihhikim mā rēhtušu šumma ibašši lušēbilūni x x bāsi lutaʾʾim ina libbi x+x x x ša ayāka šūtūni u₂-x x x x lā ušēbila mā ša šarru iqbûni mā ina rabušēni tu-x x x x x mā lā annīu šû ša x x x x x mā bēt giṣṣite x+x x x x x x mā huluhhu x+x x x x x x x ša mār sangî x x x x x x x ina libbi ina bēt papāhi x x x x x u kaqqad x x x x x x x x ina libbīša x+x x x x x x x x x ina muhhi x x x x x x x x x x ša x+x x x x x x x x x x x mā x x x x x x x x x x ana x+x x x x x x x x x x mā ša an-x x x x x x x x x hursān ina muhhi x x x x x x x mā annīu lū anāku x x x x x x mā akanni ah-x x x x x x u issi pāhiti x x x x x lidbubu atâ x+x x x x x ša šarri šēṭu {LU₂}x x x x dullašunu urtammeu x+x x x x niqiāti ša šanie ša {URU}x x x šarru lišʾal mā atâ x x x x šarru birti ēnātīšu lumaddīdi ūmāte annāte ša kanūni lū lā ušaphuzu ūm 10-KAM₂ ina nubatti kanūnu ūm 11-KAM₂ ūm 12-KAM₂ niqiāti dannāte u ina muhhi sangî ša Bet-Sebetti ša Ninua ša ana šarri bēlīya ašpuranni muk dabābu ina pîšu ibašši lišʾulūšu šarru bēlī issapra mā lū qurub adi akanni memmēni lā išʾalšu ša x mār sangî ša Bet-Šamaš Zari šumšu mār Nadin-apli
SAA 10 094 — letter from Akkullanu to  (Kuyunjik (Nineveh), reign of Ashurbanipal)
ana šarri bēlīya urdaka Akkullanu lū šulmu ana šarri bēlīya Nabu u Marduk ana šarri bēlīya likrubu šulmu ša šarri bēlīya u ṭūb šīrānīšu ina libbi gabri egertīya lašme ina muhhi tāmarti Sin u Šamaš annīu pišeršu 1 ina Ṭebeti ūm 14-KAM₂ Sin itti Šamaš lā innamir mītūti išakkanū ilu ikkal abullāti nakru inaqqar ūm 15-KAM₂ innamirma lumun Mat-Akkadi dunqi Elamti u Mat-Amurri 1 x ina Ṭebeti imbāru iqtur attalû mātāti ina x muhhi niqiāti ša šarri ša ina kanūni inneppašāni allâka azzâza ina pān niqiāti ulâ annāka anāku mīnu ša šarru iqabbûni šarru bēlī iqabbi u mā atâ lā tušahsisāni
SAA 10 278 — letter from Nabu-nadin-šumi to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nabu-nadin-šumi lū šulmu ana šarri bēlīya Nabu u Marduk ana šarri bēlīya likrubu ina muhhi namburbî lumun kalāma ša šarru bēlī išpuranni mā ana šiʾāri epuš ūmu lā ṭāba ūm 25-KAM₂ nušaṣbat ūm 26-KAM₂ neppaš u ina muhhi itti annīti šarru bēlī issi libbīšu lū lā idabbub Bel u Nabu ammar ittu šētuqqi maṣu ana šarri bēlīya ušettuqqu šarru bēlī lū lā ipallah
SAA 10 279 — letter from Nabu-nadin-šumi to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nabu-nadin-šumi lū šulmu ana šarri bēlīya Nabu Marduk ana šarri bēlīya likrubu ina muhhi takpirti ša ṭēmu šaknakūni attalak takpirtu dattu ussaṣbit issu Ninua hūlu ša Zikku uktēle adu Sasiqani attalak ṭēmu ana dayāli ša issu Ninua issēya ūṣanni u ana dayāli ša Kalha assakanšunu muk tubbāla ina libbi Kasappa tušabâ
SAA 10 276 — letter from Nabu-nadin-šumi to  (Kuyunjik (Nineveh), reign of Ashurbanipal)
ana šarri bēlīya urdaka Nabu-nadin-šumi lū šulmu ana šarri bēlīya Nabu u Marduk ana šarri bēlīya adanniš likrubu ina muhhi ša šarru bēlī iqbanni mā issi Balasi dubbu addubub iqṭibi mā ūm 15-KAM₂ lūšib mā ūm 22-KAM₂ litbi mā ūm 24-KAM₂ šarru ina muhhi nāri lūrid dullušu lēpuš u iqṭibi mā ina pān šarri nidbub šarru ša pîni lišme anāku šû ina pān šarri nēruba dullu kî ša inneppašūni ana šarri bēlīni nušahkim dullu mahdu šû deʾiq akī šarru ša pîni išammûni ina muhhi ša izbi ša šarru išpuranni mā same akī ša ina lēʾi šaṭirūni ana šarri bēlīya assapra
SAA 10 280 — letter from Nabu-nadin-šumi to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nabu-nadin-šumi lū šulmu ana šarri bēlīya Nabu u Marduk ana šarri bēlīya adanniš likrubu ina muhhi ša šarru bēlī išpuranni mā attamma šaʾal amēlu lā ūda ayu šūtūni ana manni lašʾal amēlu lušahkimūni lašʾalšu
SAA 10 274 — letter from Nabu-nadin-šumi to  (Kuyunjik (Nineveh), reign of Esarhaddon)
ana šarri bēlīya urdaka Nabu-nadin-šumi lū šulmu ana šarri bēlīya Nabu u Marduk ana šarri bēlīya adanniš likrubu ša nubatte Maqlû šarru eppaš ina ṣippirrāte rēhte dulli šarru eppaš u nēpēšē ša Abi ša ūm 28-KAM₂ inneppašūni ṣalmu Gilgameš ibbašši ina libbi illak ana ummi šarri lēpûšu mīnu ša šarru iqabbûni
SAA 10 273 — letter from Nabu-nadin-šumi to  (Kuyunjik (Nineveh), reign of Esarhaddon)
ana šarri bēlīya urdaka Nabu-nadin-šumi lū šulmu ana šarri bēlīya Nabu u Marduk ana šarri bēlīya adanniš likrubu šarru bēlīya issaprāni mā alik dullu ana Šadditi epuš ētapaš rēhte dulli ibašši lā ēpuš ina adê attalāka ina muhhi mīni Šumaya irdipa issu Kalah illika ana Šadditi iqbi mā dullu šû x x+x-ʾu-um-ma ušaṣbat eppusakki x x x+x-ši lū išʾalanni x x x x x x a dullu x x x x x x+x si x x x x x x lū ēpuš x x x x x x ēpuš x x x x x x lū āmur x x x x x x-ni x x x x x Kalah x x x x x u šû x x x x ētalia x x x x parās šēp lemutti x x x x eppaš ussēṣiašši šarru issaprāni atâ šû uddulih ētapaš lā lēʾê lēpuš ulâ ina qātīšu lū āmur
SAA 10 284 — letter from Nabu-nadin-šumi to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nabu-nadin-šumi lū šulmu ana šarri bēlīya Nabu Marduk ana šarri bēlīya adanniš adanniš likrubu an x tu₂ x+x x x x x x x x x x x x x x x kīma intaraṣ pānī ammūte damqūte ša šarri bēlīya issu pānīšu lishuru u kî ša Issar ša Ninua Issar ša Arbail iqbanni mā ša issi šarri bēlīni lā kēnūni mā issu Mat-Aššur ninassahšu kettumma issu Mat-Aššur linnisih Aššur Šamaš Bel Nabu šulmu ša šarri bēlīya lišʾulu
SAA 10 285 — letter from Nabu-nadin-šumi to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nabu-nadin-šumi lū šulmu ana šarri bēlīya Nabu u Marduk ana šarri bēlīya adanniš likrubu ina muhhi pāhiti lisqur lišṭurni lūšēbilūneššu ipallah issu pān šarri išamme ulâ ilānīka lūdiʾu šumma šû išammûni lā inaššûni lā ittallakūni urdu ša šarri x+x x ittalka x x x x x x šakin
SAA 10 130 — letter from Nabu-šumu-iddina of Nineveh to  (Kuyunjik (Nineveh), reign of Esarhaddon)
ana ṭupšar ēkalli bēlīya urdaka Nabu-šumu-iddina lū šulmu ana bēlīya Nabu u Marduk Issar ša Ninua Issar ša Arbail ana bēlīya likrubu lušallimūka libbaka kayamāni lū ṭāba šulmu ina bēti ana nišē ša ina Ninua u šulmu issēka Bel u Nabu lipqidu
SAA 10 042 — letter from Balasi to  (Kuyunjik (Nineveh), reign of Esarhaddon)
ana šarri bēlīya urdaka Balasi lū šulmu ana šarri bēlīya Nabu Marduk ana šarri bēlīya likrubu ša šarru bēlī išpuranni mā ina Harihumba mā išātu issu šamê tattuqta eqlāti ša Mat-Aššuraya tātakal šarru atâ ubaʾʾa ina bēt qatinni šarru atâ ubaʾʾāma lumnu ina libbi ēkalli lā memmēni šarru ina Harihumba ina mate illikma ūmâ šumma ina libbi ēkalli ibašši lumun miqitti išāti lilliku ina libbi lēpušu šumma šarru bēlī iqabbi mā akê qābi eqlu libbi āli lū qanni āli Adad irhiṣ lū ṭibih magarri iškun lū išāti mimma uqalli amēlu šû 03 šanāti ina kūri u nissate ittanallak ana ša eqlu īrušūni qābi ina muhhi darāri ša urhi ša šarru išpuranni šattu dīri šî kīma Sagmegar ittammar ana šarri bēlīya ašappāra ina pāni adaggal urhu annīu ugammāra akê šītīni ina libbi nemmar ina mate nidarrarūni
SAA 10 059 — letter from Balasi to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Balasi lū šulmu ana šarri bēlīya Nabu Marduk ana šarri bēlīya likrubu ina muhhi genti ša šarru bēlī išpuranni ūm 13-KAM₂ ina ša-šērāti mušuttāti lēpušu ūm 13-KAM₂ Sin agê tašrihti apir harammāma a-x+x x x ūm 14-KAM Sin itti Šamaš innammar gerrû damqu eppalka Aššur Bel Nabu Šamaš ana šarri bēlīya likrubu balāṭu ūmāti rūqūti šībūtu littūtu ana šarri bēlīya liddinu ūm 13-KAM ṭāba lēpušu
SAA 10 053 — letter from Balasi, Nabu-ahhe-eriba to  (Kuyunjik (Nineveh), reign of Esarhaddon)
ana šarri bēlīni urdānīka Balasi Nabu-ahhe-eriba lū šulmu ana šarri bēlīni Nabu Marduk ana šarri bēlīni likrubu ina muhhi Aššur-mukin-paleya ša šarru bēlīni išpurannāšīni Aššur Bel Nabu Sin Šamaš Adad likrubūšu nēmelšu šarru bēlīni lēmur ṭāba ana alāki ūm 02-KAM₂ ṭāba ūm 04-KAM₂ adanniš ṭāba
SAA 10 043 — letter from Balasi, Nabu-ahhe-eriba to  (Kuyunjik (Nineveh), reign of Esarhaddon)
ana šarri bēlīni urdānīka Balasi Nabu-ahhe-eriba lū šulmu ana šarri bēlīni Nabu Marduk ana šarri likrubu šarru bēlni rēmānu šû issēn ūmu ēṣê ša šarru ikkušu ukarrûni kusāpu lā ekkulūni adi ina mate šalšu ina ūme annīe šarru kusāpī lā ekkal šarru muškēnu kīma kaqqad urhi Sin ittammar mā ramenī lā ušarra mā kaqqad urhi šû kusāpī lākul karānī lassi ūmâ Sagmegar Sin šû ša šatti gabbi ana hūr šarru kusāpī lēreš issi libbīni niddubub niptalah ina muhhi ana šarri nissapra
SAA 10 047 — letter from Balasi, Nabu-ahhe-eriba to  (Kuyunjik (Nineveh), reign of Esarhaddon)
ana šarri bēlīni urdānīka Balasi Nabu-ahhe-eriba lū šulmu ana šarri bēlīni Nabu Marduk ana šarri bēlīni likrubu ina muhhi Kayamanu Ṣalbatanu ammar 05 ubānī rēhe udīna lā paris annurig ninaṣṣar ana šarri bēlīni nišappāra ammar ubāni ša ūme illak
SAA 10 068 — letter from Nabu-ahhe-eriba to  (Kuyunjik (Nineveh), reign of Esarhaddon)
ana šarri bēlīya urdaka Nabu-ahhe-eriba lū šulmu ana šarri bēlīya Nabu Marduk ana šarri bēlīya likrubu ša šarru bēlī išpuranni mā ina haramme ina pūtūwa tazzaz mā šumma abatka ibašši mā šupra akê ina pūt šarri bēlīya lā izzaz issi mannimma ahhūr ēninni šakna ana 04 urhi rabbi urhi šarru bēlī ittūṣia akê lā šatrukāku šarru bēlī lā adaggal atâ bēt hirṣī mugirri ša šarri bēlīya ettiqūni atâ lā uhaṣṣan tūra ana dagāli ša šarri bēlīya Bel Nabu ūmāti ša šarri bēlīya lurriku
SAA 10 080 — letter from Nabu-ahhe-eriba to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nabu-ahhe-eriba lū šulmu ana šarri bēlīya Nabu Marduk ana šarri bēlīya likrubu ūm 13-KAM₂ ilāni ahēʾiš ētamru
SAA 10 074 — letter from Nabu-ahhe-eriba to  (Kuyunjik (Nineveh), reign of Esarhaddon)
ana šarri bēlīya urdaka Nabu-ahhe-eriba lū šulmu ana šarri bēlīya Nabu Marduk ana šarri bēlīya likrubu ina muhhi mār šarri ša šarru bēlī išpuranni mā ūm 01-KAM₂ ša Nisanni mā mār šarri ina pān šarri bēlīya lillika mā ūm 01-KAM₂ ṭābâ 1 ina Nisanni ūm 01-KAM₂ amēlu lītellil lītebbib kurummāssu kurummāssu ana Marduk liškun mû šikaru imittu u šumēlu šikaru imittu liqqi amēlu šû kīma Šamaš namer 1 x ūm 02-KAM₂ ana sūqi lā illak 1 x ina Nisanni ūm 04-KAM₂ ana Marduk liškên ittašu lišeddi ittašu šumu u išdihu iššakkanšu ittašu lišeddi ittašu mā dēnšu ina pān ili lidbub šanittu x abutu Šihṭu baʾil adanniš mār šarri šû dunqu ša Šubarti šû Šubarti dunqu ša šarri ša mār šarri šû mār šarri ina pān šarri bēlīya kīma erraba ṭāba ana erāba ša šarru bēlī išpuranni mā Aššur-mukin-paleya ina pān šarri bēlīya lillika kīma Dilbat ittammar lillika annurig Dilbat pānīšu ana dunqi issakan ina libbi Nisanni ētarba Agru irabbi ugdadammar illak šarru bēlī uṣṣûssu ahhūr lušadgil urkēt lillika x x x il-x x x x x x x Bel Nabu nēmulu ša Aššur-mukin-paleya ana šarri bēlīya lukallimu
SAA 10 077 — letter from Nabu-ahhe-eriba to  (Kuyunjik (Nineveh), reign of Ashurbanipal)
ana šarri bēlīya urdaka Nabu-ahhe-eriba lū šulmu ana šarri bēlīya Nabu Marduk ana šarri bēlīya likrubu ina muhhi māšarte ša šarru bēlī išpuranni UD x x x šaddattūnu lū šunu x x x x x māšarte ana šarri bēlīya assapra kî ša ina pān šarri bēlīya mahirūni šarru lēpuš
SAA 10 322 — letter from Urad-Nanaya to  (Kuyunjik (Nineveh), reign of Esarhaddon)
ana šarri bēlīya urdaka Urdu-Nanaya lū šulmu addanniš addanniš ana šarri bēlīya Inurta u Gula ṭūb libbi ṭūb šīrāni ana šarri bēlīya liddinu šulmu addanniš ana mār šarri dullu ša ana irti nēpušūni niddinūni 5/6 bēri ūmu ittalak ihtirīdi uktīl ina dāte ittūšib akê tariṣ ina muhhi marṣi ša dāmē ša appīšu illakūni rab mūgi iqṭibia mā ina timāli kî bādi dāmē maʾdu ittalku lippī ammūte ina lā mūdānūte inaššiu ina muhhi nahnahēte ša appi ummudu nahnahūtu udaʾʾupu issu pāni dāmē uṣṣûni pî nahīrī liškunu šāru ikassir dāmē ikkaliu šumma pān šarri mahir ana šiāri lērub lussahkim ūmâ šulmu lašme
SAA 10 320 — letter from Urad-Nanaya to  (Kuyunjik (Nineveh), reign of Esarhaddon)
ana šarri bēlīya urdaka Urdu-Nanaya lū šulmu addanniš addanniš ana šarri bēlīya Inurta u Gula ṭūb libbi ṭūb šīrāni ana šarri bēlīya liddinu šulmu addanniš ana Aššur-mukin-paluʾa hunṭu annīu ša šinīšu šalāšīšu iṣbatūšūni šarru lā ipallah sakikkûšu šalim tariṣ šulmu šû šulmu ana lakû ana mār šarri ana marʾē šarri bēlīya gabbu ina muhhi bulṭi ša šinnī ša šarru išpuranni rēšu anašši maʾdu bulṭī ša šinnī ša šarru bēlī išpuranni mā ibaššî issi ramenīka tadilībi ina mate arīqa pān Aššur-mukin-paleya anāku adu šulanšu āmurūni ana šulme ša šarri attalka ūmâ šarru bēlī urhu ūmē lurammûni dullu memmēni lēpuš ulâ amūat
SAA 10 318 — letter from Urad-Nanaya to  (Kuyunjik (Nineveh), reign of Esarhaddon)
ana šarri bēlīya urdaka Urdu-Nanaya lū šulmu adanniš adanniš ana šarri bēlīya Inurta u Gula ṭūb libbi ṭūb šīri ana šarri bēlīya liddinu ina muhhi undī ša šarru bēlī išpuranni mā x x x x x-ia lipšušu x x x gamrat undī rēhti ūmušunu inuhhu šaman iṣṣūri šarru lippišiš issu pān zīqi šarru liṣṣur mê zakûte ša šarru ahīšu kayamānu ina narmakte imassûni lū lā ṣarhu basi undī ihalliqu ina bēt šarru išpurannīni attalak